Vesa Mäkäläinen – Urallaan 35 miesten maaottelua pelannut sisäpelaaja edusti Karhua kaudet 2010–2012. Tänä aikana hän kuului myös vuoden 2011 koripallon Euroopan-mestaruuskilpailuissa yhdeksänneksi sijoittuneeseen maajoukkueeseen. Vuosittaisissa Korisliigan kauden palkitsemistilaisuuksissa hän on kerännyt useita eri palkintoja. Karhua edustaessaan hänet valittiin Korisliigan vuoden puolustuspelaajaksi kaudella 2010–2011.